علي يعتا، تولد ف25 غشت 1920 فطانجا ؤمات فـ12 غشت 1997 فدارلبيضا، كان سياسي مغريبي. تولد علي يعتا ف طانجا فعام 1920 فوسط عائيلة مغاربية حيت باه جازائيري ؤمو مغريبية، ؤتبع قرايتو ف ليسي ليوطي ف دارلبيضا. كان ف لول عضو نشيط ف لحيزب لوطني، ؤعاون ف يوليوز 1943 باش يتحل لحيزب شيوعي لمغريبي، فـ1945 خدا رياسة دل حيزب لي عاش بزاف ديال نقيسامات: حيزب شيوعي لمغريبي (1943-1968)، حيزب تحرر ؤ شتيراكية (1968-1974)، حيزب تقدم ؤ شتيراكية (من 1974)؛ بقا فرياسة دل حيزب حتا مات. تعتاقل بزاف د لمرات فعهد لحيماية ؤلحوكم ديال لحاسان تاني، علي يعتا بعّد من تيحاد شتيراكي ؤلحركات ليسارية لي تاهموه أنه تقرب من لملكية.